Полиперхон е от възрастовата група на цар Филип II Македонски, на когото служи като генерал. Той участва в Алексанровия поход в Азия и след битката при Иса през 333 г. пр. Хр. той е назначен за главнокомандващ ("taxiarchos") на тимфайнийската фаланга на "pezheteiroi", на мястото на убития Птолемей. В битката при Гавгамела 331 г. пр. Хр. той командва своята част. След завръщането му от Индия във Вавилон, той, заедно с други ветерани под командването на Кратер, през 324 г. пр. Хр. е изпратен обратно в Македония, където помагат на Антипатър в ламийската война (323-322 г. пр. Хр. против Леостен).